Sejarah Juventus FC

**Sejarah Juventus FC** yang akan dirangkum rancangan ini adalah sejarah kurang lebih 120 tahun ditubuhkan kelab bola sepak persatuan yang berpangkalan di Turin, Itali, pada tahun 1897. Juventus pada akhirnya akan menjadi salah satu kelab bola sepak paling berjaya dalam sejarah bola sepak Itali dan termasuk di antara kelab bola sepak elit dunia. Kata juventus sendiri diambil dari *Iuventūs* dalam  bahasa Latin yang bermakna "belia".  Menurut Persekutuan Sejarah & Statistik Bola Sepak Antarabangsa, sebuah organisasi antarabangsa yang diiktiraf oleh FIFA, Juventus adalah kelab terbaik Itali pada abad ke-20 dan kelab Eropah kedua paling berjaya dalam tempoh yang sama.

## Tahun-tahun awal dan Penubuhan Kelab (1897–1918)

Juventus pertama kali diasaskan sebagai Sport-Club (SC) Juventus pada akhir 1897 oleh murid-murid dari sekolah Massimo d'Azeglio Lyceum di Turin. Di antara murid-murid terdapat beberapa tokoh kunci di tahun-tahun awal Juventus seperti Eugenio Canfari dan Enrico Canfari. Kelab ini kemudian diberi nama baharu iaitu Foot-Ball Club (FC) Juventus dua tahun kemudian. Kelab itu pertama kali menyertai kompetisi pada temasya Kejohanan Bola Sepak Itali 1900. Juventus bermain perlawanan Kejohanan Bola Sepak Itali pertama mereka pada tarikh 11 Mac 1900 melawan Torinese dimana kelab ini ditewaskan 1-0.

Pada tahun 1904, seorang ahli perniagaan Marco Ajmone-Marsan memulihkan kewangan Juventus yang sedang sulit sejak penubuhannya. Berkat tajaan dan sokonhan yang dikongsikannya secara hampir percuma, Kelab yang tadinya latihan di piazza d'armi berpindah ke Velodrom Umberto I yang lebih layak bagi latihan pemain bola sepak. Pada masa ini, pasukan Juventus belum memakai kit hitam putih ikonik mereka melainkan kit merah jambu dan hitam (menyerupai Inter Miami). Juventus berjaya memenangi piala negara tempatannya iakni Kejohanan Bola Sepak Itali 1905 semasa bermain di padang Velodrom Umberto I mereka. Tak lama setelah memenangkan kejohanan pertama, warna kit kelab telah ditukar kepada hitam dan putih serta diberi motif garis-garis. Mereka mendapat idea tersebut dari kelab Inggeris Notts County.

Terdapat perpecahan di kelab setahun kemudjam, selepas beberapa kakitangan kelab mempertimbangkan bagi memindahkan Juve keluar dari Turin. Akan jauh lebih baik jikalau Juventus berpangkal di Napoli atau Milan yang merupakan bandar yang lebih besar dan pasti mendapat lebih nanyak penyokong membeli baucar (*ticket*). Alfred Dick, sebagai presiden kelab,  tidak berpuas hati dengan keputusan kakitangan-kakitangannya kemudian pergi bersama beberapa pemain yang terkemuka untuk mengasaskan kelab baharunya sendiri iaitu FBC Torino. Kelak dikemudian hari kelab dari Turin itu lebih dikenal dengan nama *Derby della Mole.* Selepas kepergian Presiden itu bersama dengan pengikutnya, Juventus tak pernah lagi juara piala maupun liga dan hampir muflis meski begitu, Juventus masih dapat bertahan selama Perang Dunia Pertama. Banyak dari pemain pasukan yang ikut berjibaku dalam pertempuran-pertempuran.

## Salah satu penguasa liga Itali (1923–1980)

Naib presiden pelaburan FIAT, Edoardo Agnelli ditunjuk bagi mengetuai kelab pada tahun 1923 dan stadium baharu telah dirasmikan setahun sebelum perasmian presiden baharu tersebut. Berkat tajaan dari pelaburan itu, kelab tidak perlu waswas lagi mengenai kewangan. Tidak lama kemudian Juventus menggenggam piala kejuaraan liga yang kedua dalam Divisyen Prima 1925–26, selepas menghinakan kelab Alba Roma dari ibunegara dalam perlawanan akhir dua babak dengan agregat gol 12–1. Kelab ini berjaya menjayakan diri mereka sebagai kuasa utama dalam kejohanan bola sepak Itali sejak 1930-an, kemudian menjadi kelab profesional pertama negara dan kelab pertama dengan penyokong bukan tempatan yang ramai (pada masa ini, pangkalan penyokong Juventus paling ramai berada di Roma). 

Pada dasawarsa itu pula Juventus berjaya mengasas rekod berkesan dengan memenangi lima kejuaraan bola sepak Itali berturut-turut dan membentuk pemain akar yang kuat pada pasukan bola sepak kebangsaan Itali semasa era Vittorio Pozzo, termasuk memenangi kejohanan Piala Dunia FIFA 1934, dengan pemain-pemain bintang seperti Raimundo Orsi, Luigi Bertolini, Giovanni Ferrari dan Luis Monti. 

Sehingga 2022, Juventus adalah kelab yang paling banyak membina pemain yang memenangi kejohanan Piala Dunia FIFA iaitu seramai 27 pemain.

Juventus berpindah pangkalan ke Stadio Comunale, tetapi sepanjang dasawarsa 1930-an sampai ke 1940-an mereka kurang kerap dapat memenangkan kejohanan-kejohanan, salah satu punca daripada performa kelab yang menurun adalah berkecamuknya Perang Dunia 2.  Selepas perang itu, Gianni Agnelli dirasmikan sebagai presiden. Pada akhir 1940-an dan awal 1950-an, kelab berjaya menambah dua kejohanan liga bagi nama Juventus. Kelab ini memenangi Serie A 1949–50 di bawah kepengurusan pemain Inggeris Jesse Carver, dan kemudian mengulangimya lagi dalam musim Serie A 1951–52 . Bagi Serie A 1957–58, dua penyerang baharu, pemain Wales John Charles dan pemain Itali dari Argentina Omar Sívori, telah ditandatangani bagi bermain bersama pemain lama Giampiero Boniperti . Pada musim 1959–60 Juventus FC, mereka menewaskan Fiorentina untuk melengkapkan gelar berganda "double" liga dengan memenangi Serie A 1959–60 dan final Coppa Italia 1960 di masa bersamaan.  Boniperti bersara pada tahun 1961 sebagai penjaring terbanyak sepanjang masa di kelab, dengan 182 gol dalam semua pertandingan, rekod kelab yang tetap dipegangnya selama 45 tahun.

Sepanjang dasawarsa yang lain, kelab itu hanya mampu memenangi Serie A 1966–67. Pada tahun 1970-an, Juventus kembali menunjukkan identiti mereka sebagai kelab besar. Di bawah tauliah bekas pemain Čestmír Vycpálek, Juventus berjaya memenangi gelar *scudetto* dalam Serie A 1971–72, dan diikuti dengan Serie A 1972–73. Pemain yang terkenal pada dasawarsa ini ialah Roberto Bettega, Franco Causio dan José Altafini. Kemudian di penghujung dasawarsa, mereka mampu memenangi liga sampai tiga kali. Pemain pertahanan Gaetano Scirea mendapat cucuhan pada masa itu kerana keahliannya bermain di padang.  Dua kejayaan terakhir dalam Serie A adalah di bawah tauliah jurulatih Giovanni Trapattoni, Juventus menjadi kelab yang membawakan nama Itali dengan menjulang piala kejohanan Eropah pertama mereka, Piala UEFA 1976–77. Selepas memenangkan UEFA, Juventus menjadi kelab yang ditakuti lawan dalam liga tempatan hingga awal 1980-an.

## Gelanggang Eropah (1980–1993)

Era Trapattoni sangat memukau pada 1980-an dan kelab itu memulakan dasawarsa dengan baik. Juventus berjaya memenangi gelaran liga sebenyak tiga kali sampai menjelang 1984. Ini bermakna dari awal penubuhan kelab ini sampai era Trappatoni, Juventus berjaya memenangi 20 kejuaraan liga Itali dan dibenarkan bagi menambahkan bintang emas kedua pada kit bola sepak mereka. Sekitar pada masa ini, pemain-pemain kelab telah menarik perhatian media. Paolo Rossi dinobatkan sebagai Pemain Bola Sepak Eropah Terbaik berikutan sumbangannya kepada kemenangan Itali dalam Piala Dunia FIFA 1982, di mana dia dinamakan sebagai Pemain Kejohanan.

Pemain Juventus dari Perancis Michel Platini telah dianugerahkan gelaran Pemain Bola Sepak Eropah Terbaik selama tiga tahun berturut-turut mengukirkan rekodnya pada tahun 1983, 1984 dan 1985. Juventus adalah kelab pertama dan salah satu daripada dua kelab yang mempunyai pemain dari kelab yang mampu memenangi anugerah itu dalam empat tahun berturut-turut. ialah Platini yang berjaya menjaringkan gol kemenangan pada pertandingan akhir piala Eropah 1985 menewaskan Liverpool; kemenangan itu di oleh kenestapan Bencana Heysel Stadium, yang mengubah muka bola sepak Eropah. Pada tahun itu, Juventus menjadi kelab pertama dalam sejarah bola sepak Eropah yang memenangi "treble" benua pertandingan utama UEFA;  selepas kejayaan mereka dalam Piala Antara Benua 1985, kelab Juventus juga menjadi yang pertama dan setakat ini satu-satunya dalam sejarah bola sepak persatuan yang memenangi kesemua lima pertandingan konfederasi,  satu pencapaian yang disahkan semula dengan kemenangan keenam. Gelaran yang dimenangi dalam Piala Intertoto UEFA 1999. 

Kecuali memenangi Serie A 1985–86 yang dipertandingkan begitu ketatnya pada musim itu, baki 1980-an tidak begitu berjaya bagi kelab itu. Pada tahun-tahun itu selain harus bersaing melawan pasukan Napoli yang dikaptenkan Diego Maradona, kedua-dua kelab Milan, AC Milan dan Inter Milan, merebut kejuaraan Itali dari genggaman Juventus; Juventus hanya mampu mencapai "double" di penghujung dasawarsa dengan memenangi Coppa Italia 1989–90 dan final Piala UEFA 1990 di bawah bimbingan bekas legenda kelab Dino Zoff. Pada tahun 1990, Juventus juga berpindah ke pangkalan baharu mereka, Stadio delle Alpi, yang dibina bagi Piala Dunia FIFA 1990. Walaupun Juventus saat itu ketibaan bintang Itali Roberto Baggio dengan bayaran rekod perpindahan bola sepak dunia, awal 1990-an di bawah jurulatih Luigi Maifredi dan seterusnya Trapattoni sekali lagi juga menyaksikan sedikit kejayaan bagi Juventus, kerana mereka hanya berjaya memenangi satu kejohanan saja pada perlawanan akhir Piala UEFA 1993.

## Kejayaan antarabangsa yang berulang (1994–2004)

Marcello Lippi mengambil alih sebagai pengurus Juventus pada permulaan Serie A 1994–95. Pada musim pertamanya menerajui kelab itu, Juventus berjaya mendapat 2 piala demgan merekodkan kejuaraan Serie A pertama mereka sejak pertengahan 1980-an sederum final Coppa Italia 1995. Pemain Juventus yang terkenal pada masa ini ialah Ciro Ferrara, Roberto Baggio, Gianluca Vialli, dan Alessandro Del Piero muda. Di musim selanjutnya, Lippi kembali berjaya menghantar Juventus memenangi kejohanan *[[Berganda (asosiasi bola sepak)|double]]* Supercoppa Italiana 1995 dan Liga Juara-Juara UEFA 1995–96. Juventus berjaya menewaskan Ajax di pertandingan akhir dengan menerusi sepakan penalti selepas seri 1–1. Fabrizio Ravanelli menjaringkan gol kemenangan bagi Juventus.

Lippi tetap memiliki matlamat yang tinggi bagi kelab. Juventus membeli pemain bintang baharu seperti Zinedine Zidane, Filippo Inzaghi, dan Edgar Davids. Pada kejohanan tempatan, Juventus memenangi Serie A selama 3 tahun berturutan dan berjaya memenangi Serie A yang ke-4 pada musim 1996-1997. Pada musim itu Lippi berjaya meraih treble dengan memenangi Piala Super UEFA 1996,  dan diikuti dengan Piala Antara Benua 1996. Juventus mara 2 kali sampai perlawanan akhir Liga Juara-Juara tetapi ditewaskan Borussia Dortmund dan Real Madrid,   masing-masing pada 1997 dan 1998.  

Selepas dua setengah musim meninggalkan Juventus, Lippi kembali pada tahun 2001, berikutan penggantinya Carlo Ancelotti dipecat. Jurulatih itu kemudian menandatangani pembelian beberapa pemain populae seperti Gianluigi Buffon, David Trezeguet, Pavel Nedvěd, dan Lilian Thuram. Di bawah pelatihan Lippi, Juventus berjaya memenangu Serie A 2001–02, yang merupakan yang pertama bahi mereka sejak 1998, dan mampu mempertahankan gelar mereka pada Serie A 2002–03. Juventus mara sampai perlawanan akhir Liga Juara-Juara UEFA Itali 2003 tetapi tewas kepada Milan yang menerusi sepakan penalti selepas perlawanan berakhir dengan keputusan seri 0–0. Pada penghujung musim berikutnya, Lippi ditunjuk sebagai ketua jurulatih pasukan kebangsaan Itali, menutup salah satu masa pengurusan kelab paling berjaya dalam sejarah Juventus.

## Skandal ''Calciopoli'' (2004-2007)

Fabio Capello ditunjuk menjadi jurulatih pasukan Juventus pada tahun 2004 dan berjaya memenangi 2 musum Serie A bertururan. Pada bulan Mei 2006, Juventus menjadi salah satu dari 5 kelab pesalah dalam kes rasuah penetapan perlawanan (bahasa Itali: *calciopoli*). bulan Julai, Juventus mendapat hukuman dari penimbangtaraan dengan di relegasyenkan ke peringkat terakhir Serie B. Peristiwa itu menjadi kali pertama dalam 100 tahun sejarah mereka, turun peringkat dari Serie A. Gelar musim 2004–05 Serie A dan 2005–06 Serie A diterungkaikan (Udinese berjaya sebagai pemenang *de-facto* dan Inter Milan dianugerahi kejohanan liga musim 2005-06). skandal *Calciopoli* menjadi hal kontroversi dan bahan perdebatan, terutamanya sebab menurut mana-mana pihak, Inter Milan tidak bersalah. Pada kejohanan liga 2004 perlawanan-perlawanan Inter semasa musim itu tidak menunjukkan bukti adanya *calciopoli* seperti yang didakwakan, dalam salah satu pengiaan ketika di penimbangtaraan, banyak yang mengiakan agar Juventus dibubarkan sebagai kelab bola Turin, Juventus menarik semula bujukan mereka dari mahkmah sivil Italia; jikalau mereka mengajukan bujukan itu nama baik kelab yang sempat fadihat akan dihormati semula dan menghindar dari relegasyen, tetapi FIFA mengugut akan menyekat semua aktiviti Persekutuan Bola Sepak Itali (FIGC) dan menghalang semua kelab bola sepak Itali berlawanan di peringkat antarabangsa. Dari skandal ini juga muncul beberapa moto bagi motivasi, seperti *sentimento popolare* (perasaan masyarakat awam)

Ramai pemain penting hengkang dari kelab semasa relegasyen ke Serie B. Antara lain: Lilian Thuram, striker ganas Zlatan Ibrahimović, pemain tengah Emerson Ferreira da Rosa, Patrick Vieira, serta pertahanan Fabio Cannavaro and Gianluca Zambrotta; sedangkan nama-nama besar lain semisal Del Piero, Buffon, Trezeguet, dan Nedvěd, serta pemain bertahan yang nanti namanya besar bersama kelab Giorgio Chiellini. Mereka tetap setia  menyokong kelab kembali ke puncak kejayaan. beberapa pemain muda dari Campionato Nazionale Primavera (akademi remaja), seperti Sebastian Giovinco dan Claudio Marchisio, disertai ke dalam pasukan utama. Juventus berjaya memenangi gelar *Cadetti* mereka (Kejohanan Serie B) meski memulai musim dengan pengurangan poin dan mendapat promosi ke peringkat liga pertama. Del Piero menjadi penjaring gol terbanyak di musim 2006–07 Serie B dengan 21 gol.

Dari awal 2010, ramai dari kelab disyaki mengingkari Rancangan 6 menurut laporan Palazzi. Kelab-kelab itu ialah Inter Milan, Livorno, and AC Milan. Juventus juga masih belum rela gelar kejohanan liga mereka diterungkai dan akan mengiakan balas keputusan penimbangtaraan *Calciopoli*. Saat hukuman jenayah dan rasuah mantan pengerusi Luciano Moggi dikurangkan separuh oleh Mahkamah Persekutuan Mac 2015, Juventus segera mendakwa FIGC dan meminta wang €443&nbsp; juta sebagai pampasan kerana sudah menghinakan mereka. Presiden FIGC masa Carlo Tavecchio itu memberi tawaran damai agar *scudetti* Juventus yang hilang dikembalikan semula dengan syarat, Juventus harus membatalkan dakwaan mereka.

Pada bulan September 2015, Mahkamah Persekutuan Itali menerbitkan perbahanan 150 muka surat. Dalam perbahanan dijelaskan sebab-sebab ketetapan kes. Pada skandal *calciopoli* 2006, pada masa itu hanya beberapa kelab saja yang didakwa dan kurang mengambil kira kelab lain yang mungkin melakukan *calciopoli* kerana keterbatasan dari akta sukan pada masa itu dan diperlukan pengubah suaian Kod Akta Hukum Sukan dalam Rancangan no. 39. Walau pengiaan baharu Moggi batal kerana akta sukan masa itu, mahkamah menegaskan bahwa Moggi terbabit aktif bertindak rasuah sukan yang menghendaki bagi Juventus memenangi kejohanan dan bagi lelabanya peribadi menurut *[[La Gazzetta dello Sport]]*. Sama seperti ketetapan penimbangtaraan di Naples pada tahun 2012, Mahkmah tempatan di sana memberi pernyataan bahawa kelab-kelab lain pun belum ditelusuri keterbabitan mereka dalam kes rasuah itu. Setelah tidak mampu mengajukan bujukan di Mahkmah Itali, Moggi dan Giraudo mengajukan bujukan ke Mahkamah Eropah Hak Asasi Manusia (*European Court of Human Rights*) pada Mac 2020;  bujukan mereka diterima pada bulan September 2021. Juventus yang melihat bujukan mereka berdua diterima, juga mengajukan bujukan ke mahkamah itu, tetapi sehingga kini pun kelab itu belum mendapat jawaban.

## Kemunculan semula ke Serie A (2007–2011)
Setelah berjaya muncul semula di Serie A 2007–08  dan menduduki peringkat ke-3, Juventus menunjuk Claudio Ranieri sebagai jurulatih. Juventus mara ke kumpulan kelayakan Liga Juara-Juara UEFA 2008-09. Juventus berjaya menewaskan Real Madrid di pangkalan dan luar pangkal pada fasa peringkat kumpulan sebelum tewas di fasa awal peringkat kalah mati oleh Chelsea. Kerana kopak tidak mampu membawa Juventus lebih jauh di peringkat kalah mati, Ranieri pun didepak dan segera ditunjuk Ciro Ferrara menjadi jurulatih baharu sementara sebab hanya tersisa dua perlawanan di masa jawatannya pada musim Serie A 2008-09, setelah musim tamat Ia pun ditunjuk semula sebagai jurulatih bagi Serie A 2009-10.

Ferrara pun menunjukkan performa sama seperti Ranieri, Juventus tidak mampu menyertai lebih jauh ke Liga Juara-Juara UEFA 2009-10, dan gagal memenangi Coppa Italia 2009-10, dan kopak sampai peringkat ke-6 di liga sehingga bulan Januari 2010. Ferrara didepak dan Alberto Zaccheroni ditunjuk sebagai jurulatih. Zaccheroni pun sama seperti Ferrara dan Juventus kopak sampai peringkat ke-7 Serie A. Bagi Serie A 2010-11, Jean-Claude Blanc ditukar oleh Andrea Agnelli sebagai presiden kelab. Keazaman pertama Agnelli sebagai presiden ialah mendepak Zaccheroni and dan menukar lembaga pengarah sukan Juventus Alessio Secco, masing-masing ditukar oleh jurulatih Sampdoria Luigi Delneri dan Giuseppe Marotta. Delneri pun sama seperti pendahulu-pendahulunya kopak menjayakan kelabnya dan ditukar oleh penyokong kelab favorit dan bekas pemain Juventus Antonio Conte, yang pada masa itu berjaya memimpin Siena promosi ke Serie A. Dia rasmi ditunjuk pada September 2011, pada masa yang sama Juventus memindahkan pangkalan mereka ke Stadium Juventus, nama stadium itu ditukat menjadi Stadium Allianz sejam 2017.

## Sembilan mara ''scudetti'' berturutan (2011–2020)

Dengan penunjukkan Conte sebagai jurulatih, Juventus mara ke perlawanan terakhir dan memenangkannya tanpa tewas di musim Serie A 2011-12. Di penghujung separuh musim, pasukan ini bersaing dengan saingan bebuyutan mereka di bandar utara, AC Milan bagi memperebutkan gelar kelab bola sepak Itali terbaik. Juventus memenangi gelar mereka di perlawanan ke-37 setelah menewaskan Cagliari 2–0 dan AC Milan ditewaskan Inter milan dalam perlawanan 4–2. Selepas kemenangan 3–1 di perlawanan melawan Atalanta, Juventus merekodkan diri mereka sebagai pasukan pertama yang tidak pernah ditewaskan dalam format liga 38 perlawanan. Pada Serie A 2013-14, Juventus memenangi tiga *scudetto* berturutan dengan rekod 102 mata dan 33 kemenangan. Gelar itupun menjadi gelar ke-30 liga rasmi negara dalam sejarah mereka. Jiventus juga berjaya mara ke separuh akhir Liga Europa UEFA 2013–14, di perlawanan pangkalan mereka itu ditewaskan olehBenfica yang hanya bermain 10 orang, *[[catenaccio]]*, kopak mara ke Pentas Akhir Liga Europa UEFA 2013-14 di Stadium mereka sendiri.

Pada musim Serie A 2014-15, Massimiliano Allegri ditunjuk sebagai jurulatih, dibawah pimpinannya Juventus berjaya memenangi gelaran rasmi ke-31, kelab itu mara 4 kali berturutan ke pentas akhir kemudian memenangkannya. Juventus berjaya menjulang Coppa Italia ke-10 mereka setelah menewaskan Lazio dengan sepakan penalti pada Pentas Akhir Coppa Italia 2015, bagi gelaran double dalam negara mereka. Kelab ini berjaya menewaskan Real Madrid dalam agregat 3–2 peringkat separuh akhir Liga Juara-Juara UEFA 2014-15 bagi melawan Barcelona di Pentas Akhir Liga Juara-Juara UEFA 2014-15, pertama kalinya di Berlin semenjak Liga Juara-Juara UEFA 2002-03. Juventus ditewaskan Barcelona 3–1. Pada Pentas Akhir Coppa Italia 2016, kelab ini memenangi gelaran kejohanan mereka yang ke-11 dan kemenangan berturutan, Juventus mengasas rekod sebagai pasukan bola sepak pertama yang memenangi Serie A and Coppa Italia di musim yang sama bersamaan dan berturutan atau *back-to-back*.

Pada Pentas Akhir Coppa Italia 2017,  Juventus memenangi kejohanan itu lagi selepas menewaskan Lazio 2–0, berjaya mara sebagai pasukan yang memenangi gelar itu 3 kaki berturutan. Empat hari selepasnya pada Mei 21, Juventus memenangi gelaran Serie A ke-6 berturutan. Pada Pentas Akhir Liga Juara-Juara 2016-17, Juventus ditewaskan 1–4 oleh pemebang sebelumnya Real Madrid; rempuhan Turin 2017 mencetus sekitar 10 minit sebelum perlawanan berakhir, 13 orang terbunuh pada tragedi itu. Pada kejohanan Pentas Akhir Coppa Italia 2018, Juventus memenanginya empat kali berturutan selepas menewaskan AC Milan, merekodkan rekod kelab *calcio* baharu. Juventus berjaya memenangi gelaran Serie A mereka selama 7 tahun dan 7 musim. Pada kejohanan Supercoppa Italiana 2018, yang diadakan bulan Januari 2019, Juventus dan Milan, yang mempunyai rekod seri dalam memenangkan Supercoppa Italiana pun saling bertanding dalam permainan; Juventus berjaya merekodkan gelar ke-8 selepas menewaskan Milan 1–0. Pasa bulan April 2019, Juventus mara ke pertandingan akhir Serie A dan memenanginya. Allegri yang bersara meski berjaya memenangkan piala baharu ini pun, ditukar oleh Maurizio Sarri bagi musim ke 2019-20. Selepas perambatan koronavirus semakin merisaukan, perlawanan diakhiri dan hiatus sampai masa yang belum ditentukan. Juventus yang sementara di kedudukan senarai liga paling atas, diisytiharkan memenangi Serie A 2019-20. Juventus berjaya mengasas rekod dalam sejarahnya dengan mara 9 *scudetti* berturutan.

## Pasca Wabak koronavirus (2021–sehingga kini)
Pada tarikh 8 Ogos 2020, Sarri didepak dari jawatan jurulatih kelab, selepas Juventus ditewaskan Olympique Lyonnais di kejohanan Liga Juara-Juara UEFA 2019-20. Pada hari yang sama itu juga, bekas pemain Andrea Pirlo diisytiharkan sebagai jurulatih baharu dan menerima kontrak bertempoh 2 tahun. Pada Supercoppa Italiana 2020, yang diadakan pada Januari 2021 ketika wabak koronavirus sedang mengganas, Juventus berjaya memenangi gelar mereka yang ke-9 selepas menewaskan Napoli 2–0. Pada musim itu, mara mereka merekodkan kejayaan memenangi Serie A 10 kali berturutan harus musnah ketika Inter Milan mengakhirinya dengan berada di puncak teratas Serie A 2020-21; kelab ini hanya mampu berada di tempat ke-4, meski begitu kelab ini tetap layak bertanding dalam Liga Juara-Juara UEFA pada musim berikutnya. Pada Pentas Akhir Coppa Italia 2021, Juventus memenangi gelaran ke-14. Pada 28 Mei, Juventus mengonslah Pirlo dari jawatan jurulatih, dan mengisytiharkan penunjukan semula Allegri sebagai pengurus dengan kontrak tempoh 4 tahun. Selepas tewas 4–2 dari masa tambahan melawan Inter Milan di Pentas Akhir Coppa Italia 2022, musim 2021-2022 merupakan musim pertama bagi Juventus sejak 2010–11, kopak bagi memenangi satu kejohanan dalam negeri pada satu musim.

Pada musim 2022-23, Juventus hanya mampu mendapat 3 mata dalam peringkat kumpulan, salah satu daripada performa paling buruk dalam sejarah mereka. Pada kejohanan Liga Eropa UEFA 2022-23 pun mereka ditewaskan 2–1 oleh Sevilla selepas masa tambahan di Stadium Ramón Sánchez Pizjuán di separuh akhir kejohanab May 2023.  Juventus mengalami masalah pendanaan sebab disyaki berbuat jenayah semisal *calciopoli* oleh beberapa kumpulan agensi penguatkuasaan. Pandemik Covid-19 di Itali yang meraja lela dari tahun 2020-2022 juga salah satu daripada sebab masalah dalam kewangan kelab.

## Rujukan